Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: Az egyesülési jogról szóló 1989. évi II. törvény a társadalmi szervezet létrehozására, mûködésére vonatkozó törvényi rendelkezések meghatározásán keresztül az Alkotmányban foglalt cél-érték tartamát konkretizálja.
Paragraph Index: 572

j) pontjában foglalt kitüntetések adományozására vonatkozó eljárási szabályokat hogyan alakítja ki, ennek keretében a jelenlegi törvényi és egyéb jogszabályi rendelkezésektõl eltérõ szabályozást is alkothat. Az Alkotmánybíróság ugyanakkor hangsúlyozza, hogy a kitüntetés adományozására vonatkozó eljárási szabályoknak ki kell elégíteniük az Alkotmány 2. § (1) bekezdésében foglalt jogállamiság részét képezõ jogbiztonság alkotmányi követelményét; a kitüntetés-adományozás jogintézményének meg kell felelnie a jogintézmények kiszámítható, elõre látható és biztonságos mûködésére vonatkozó alkotmányos követelménynek. A jelenlegi szabályozás hiányosságai, így – többek között – a kitüntetési elõterjesztés elõterjesztésére vonatkozó formalizált rendelkezések hiánya, az elõterjesztõ és az adományozó közötti döntési hatáskörök rendezetlensége, annak a tisztázatlansága, hogy az elõterjesztõ milyen határidõn belül köteles az elõterjesztést a köztársasági elnöknek megküldeni, s úgyszintén, hogy a köztársasági elnök milyen határidõn belül köteles az elõterjesztés aláírásáról 2007/87. szám (annak esetleges megtagadásáról) döntést hozni, kiszámíthatatlanná teszik a jogintézmény mûködését, ellehetetleníthetik az adományozási folyamatban résztvevõ egyes szereplõk (így az elõterjesztõ vagy a köztársasági elnök) joggyakorlását. A hiányzó eljárási szabályok mellett a törvényalkotónak felül kell vizsgálnia, és biztosítania kell a kitüntetések szabályozására vonatkozó, jelenleg hatályos törvényi és egyéb jogszabályi rendelkezések Alkotmánnyal, és egymással fennálló összhangját, ideértve a jogalkotásról szóló

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes